Erkebiskop Pierbattista Pizzaballa
Patriarkvåpen (siden 2020)
Velkomstbanner for Pierbattista Pizzaballa
**Pierbattista Pizzaballa** O.F.M. (født 21. april 1965 i Cologno al Serio i provinsen Bergamo i Italia) er en italiensk katolsk ordensmann og latinsk patriark av Jerusalem. Han er en av den katolske kirkes kardinaler.

Liv og virke
------------

### Bakgrunn

Pierbattista Pizzaballa ble med i fransiskanerordenen i La Verna i 1984. Han avla sine første ordensløfter den 7. september 1985 og sine evige løfter den 14. oktober 1989. 

### Prest

Etter å ha studert ved Pontificio Ateneo Antonianum ble han ordinert til diakon den 27. januar 1990 og til prest den 15. september 1990. I 1990 ble han sendt av sin italienske provins for å studere ved Biblicum Franciscanum i Jerusalem. Han studerte også hebraisk og semittiske språk ved Det hebraiske universitet i Jerusalem. 

Fra 1998 til 2004 var han professor i bibelsk hebraisk og jødedom ved «Studium Biblicum Franciscanum» og ved «Studium Theologicum Jerosolymitanum».

Mellom 2001 og 2004 var han superior for De hellige Simeon og Annas kloster i Jerusalem. og ledet den lokale menighet av hebraisktalende katolikker. Fra 2005 til 2008 var han biskoppelig vikar for det latinske patriarkat i Jerusalem og ansvarlig for de hebraisktalende katolikker i Det hellige land.

Den 15. mai 2004 ble han valgt til *custos* av Det hellige Land. Han var *ex officio president* for *Associazione di Terra Santa / Association pro Terra Sancta (ATS)*, fransiskanernes hjelpeorganisasjon i Det hellige land. Samtidig var han formann for Kommisjonen for evangelisering ved Det hellige lands custodium og medlem av dens kommisjon for jødedom og islam. Som *custos* var han tilsynsmann for fransiskanerne og dermed for mange katolske kristne i Israel, Palestina, Syria, Jordan, Egypt, Libanon, Kypros og Rhodos under uroen i Midtøsten. I 2016 overlot han *custos*til sin medbror Francesco Patton.

### Titulærerkebiskop

Pave Frans utnevnte ham til titulærerkebiskop *pro hac vice* av *Verbe* og apostolisk administrator av det latinske patriarkat Jerusalem den 24. juni 2016. Innsettelsen som apostolisk administrator fant sted 15. juli samme år. Den 10. september 2016 ble han bispeviet av Leonardo Sandri, kardinalprefekt for Kongregasjonen for østkirkene; medkonsekratorer var den emeriterte patriark av Jerusalem, Fouad Twal, og biskopen av Bergamo, Francesco Beschi.

Pierbattista Pizzaballa ble investert i *Equestrian Order of the Holy Sepulcher of Jerusalem* av kardinalstormester Edwin Frederick O'Brien i Roma den 26. oktober 2016. Ved hans utnevnelse som latinsk patriark av Jerusalem, ble Pierbattista Pizzaballa bekreftet som storprior for ridderordenen til den hellige grav i Jerusalem av kardinal stormester Fernando Filoni.

### Latinsk patriark av Jerusalem

Den 24. oktober 2020 utnevnte pave Frans ham til latinsk patriark av Jerusalem, og den 28. oktober 2020 mottok han palliet fra paven selv. Han ble innsatt i embedet den 4. desember 2020. Embedet som latinsk patriark av Jerusalem dateres tilbake til korsfarertiden og ble gjenopplivet av pave Pius IX i 1874.

### Kardinal

Han ble kreert av pave Frans til kardinal den 30. september 2023. Han fikk da også tildelt som sin titulus kirken *S. Onofrio.*

Publikasjoner
-------------

* *Die Kirchen und die Schoah. Ansprache zum Schoah-Gedenktag am 25. April 2006 in der Universität Tel-Aviv.* I: *Kirche und Israel.* Band 21, 2006, s. 109–119.
* *Kustodie des Heiligen Landes und der Ritterorden des Heiligen Grabes von Jerusalem.* (PDF; 3,2 MB), I: Ritterorden vom Heiligen Grab zu Jerusalem, AD 2009, a. 50–54.

Episkopalgenealogi
------------------

Hans episkopalgenealogi er:

* Kardinal Scipione Rebiba (1504-1577)
* Kardinal Giulio Antonio Santori (1532-1602) \* bispeviet 1566
* Kardinal Girolamo Bernerio (1540-1611) \*1586
* Erkebiskop Galeazzo Sanvitale (1566-1622) \*1604
* Kardinal Ludovico Ludovisi (1595-1632) \*1621
* Kardinal Luigi Caetani (1595-1642) \*1622
* Kardinal Ulderico Carpegna (1595-1679) \*1630
* Kardinal Paluzzo Paluzzi Altieri degli Albertoni (1623-1698) \*1666
* Pave Benedikt XIII (1649-1730) \*1675
* Pave Benedikt XIV (1675-1758) \*1724
* Pave Klemens XIII (1693-1769) \*1743
* Kardinal Marcantonio Colonna (1724-1793) \*1762
* Kardinal Hyacinthe-Sigismond Gerdil (1718-1802) \*1777
* Kardinal  Giulio Maria della Somaglia (1744-1830) \*1788
* Kardinal Carlo Odescalchi (1785-1841) \*1823
* Biskop Eugène-Charles-Joseph de Mazenod (1782-1861) \*1832
* Kardinal Joseph Hippolyte Guibert (1802-1886) \*1842
* Kardinal François-Marie-Benjamin Richard de la Vergne (1819-1908) \*1872
* Kardinal Pietro Gasparri (1852-1934) \*1898
* Kardinal Clemente Micara (1879-1965) \*1920
* Kardinal Antonio Samorè (1905-1983) \*1950
* Kardinal Angelo Sodano (1927-2022) \*1978
* Kardinal Leonardo Sandri (1943-) \*1997
* Patriark *Pierbattista Pizzaballa* O.F.M. (1965- ) \*2016

Referanser
----------

1. ↑   BeWeb, BeWeB person-ID 4181, besøkt 12. februar 2021[Hentet fra Wikidata]
2. 1 2 3 4  [ |archive-is=20130415164015 «Kustos des Heiligen Landes»}, ATS pro Terra Sancta, lest 21. januar 2012
3. ↑  Assoziation pro Terra Sancta, lest 23. januar 2015.
4. ↑  «Nr. 51/52 vom 18. Dezember 2014: «Wenn zwei Elefanten kämpfen», s. 48–49». Besøkt 28. desember 2014.
5. ↑  *Arriva da Trento il nuovo Custode di Terra Santa*, lest 23. mai 2016.
6. ↑  «Rinuncia del Patriarca di Gerusalemme dei Latini e nomina dell’Amministratore Apostolico sede vacante». *Tägliches Bulletin* **(italiensk)**. Presseamt des Heiligen Stuhls. 24. juni 2016. Besøkt 24. juni 2016.
7. ↑  «Nomina del Patriarca di Gerusalemme dei Latini». *Tägliches Bulletin* **(italiensk)**. Presseamt des Heiligen Stuhls. 24. oktober 2020. Besøkt 24. oktober 2020.
8. ↑  «Pizzaballa im Interview: Was ich in Jerusalem erreichen will - Vatican News» **(tysk)**. 2. november 2020. Besøkt 2. november 2020.
9. ↑  Peter Münch, *Pierbattista Pizzaballa - Lateinischer Patriarch auf heikler Mission*, I: Süddeutsche Zeitung 24. desember 2020
10. ↑  www.catholic-hierarchy.org pizzab, lest 23. desember 2022

|  |  |
| --- | --- |
| Oppslagsverk/autoritetsdata | Catholic-Hierarchy **·** VIAF **·** GND **·** LCCN **·** ISNI **·** SUDOC **·** ICCU
 |